# Ricard de Cornualla

Ricard (5 de gener de 1209 – 2 d'abril de 1272), segon fill de Joan Plantagenet, va ser Comte de Poitiers nominal (1225–1243), Earl o Comte de Cornualla (des del 1225), i Rei d'Alemanya (des del 1257). Era un dels homes més rics d'Europa i es va unir a la Croada dels Barons, on aconseguí èxit com a negociador per a l'alliberament de presos i assistí en la construcció de la ciutadella a Ascaló.

## Biografia
### Inicis

Va nàixer el 5 de gener de 1209 al Castell de Winchester, sent el segon fill de Joan Plantagenet i Isabel d'Angulema. Va ser fet Gran Xèrif de Berkshire a l'edat dels vuit anys, va rebre nominalment el títol de Comte de Poitiers (1225-??) i el mateix any, a l'edat dels setze, el seu germà Enric III d'Anglaterra li va donar el comtat de Cornualla com a regal d'aniversari, fent-lo Gran Xèrif de Cornualla. El rèdit que va obtindre de Cornualla el va ajudar a convertir-se en un dels homes més rics d'Europa. Tot i que va fer campanya en favor del rei Enric a Poitou i Bretanya, i va servir com a regent tres vegades, les relacions eren sovint tenses entre els germans durant els primers anys del regnat d'Enric. Richard es va revoltar contra ell tres vegades, i va haver de ser comprat amb regals fastuosos.
El 1225 Ricard va fer un intercanvi amb Gervasi de Tintagel, bescanviant la terra de Merthen (originàriament part de la casa pairal de Winnianton) pel Castell de Tintagel. Ha estat suggerit que Ricard va construir un castell en el lloc el 1233 per a establir una connexió amb les llegendes artúries que Jofre de Monmouth associava amb l'àrea. El castell va ser construït amb un estil més antic per a l'època per fer-lo paréixer més antic. Ricard esperava que, d'aquesta manera, es poguera guanyar la confiança de la gent de Cornualla; ja que desconfiaven dels forasters. El propi castell no tenia cap valor estratègic real.
La datació fins al període de Ricard ha substituït la interpretació de Ralegh Radford que va atribuir els elements primigenis del castell a l'Earl Renald de Dunstanville i els elements més tardans a l'Earl Ricard. Sidney Toy, no obstant, ha suggerit una època anterior de construcció per al castell.

## Referències

* ↑ Weis, 1992, p. 232.
* ↑ Lundy, Darryl. «Richard, 1st Earl of Cornwal», 21-01-2011.
* ↑ Historic England. «Merthen (1142128)». National Heritage List for England. [Consulta: 16 gener 2012].
* ↑ Radford, C. A. Ralegh (1939) Tintagel Castle, Cornwall; 2a ed. Londres: Her Majesty's Stationery Office; p. 12
* ↑ Toy, S. (1939), Castles: a short history of fortifications from 1600 B.C. to A. D. 1600, Londres: Heinemann

## Bibliografia

* Denholm-Young, Noël. Richard of Cornwall. Oxford: Basil Blackwell, 1947.
* Jackson, Peter. "The Crusades of 1239–41 and their Aftermath". Bulletin of the School of Oriental and African Studies 50, 1 (1987), p. 32–60..
* Lewis, Frank R. "Beatrice of Falkenburg, the Third Wife of Richard of Cornwall". English Historical Review 52, 106 (1937), p. 279–82.
* Lower, Michael. The Barons' Crusade: A Call to Arms and Its Consequences. Filadèlfia: University of Pennsylvania Press, 2005.
* Painter, Sidney. "The Crusade of Theobald of Champagne and Richard of Cornwall, 1239–1241". R. L. Wolff; H. W. Hazard, A History of the Crusades, Volume II: The Later Crusades, 1189–1311, p. 463–86. Madison: University of Wisconsin Press, 1969.
* Roche, T. W. E. The King of Almayne: A 13th-Century Englishman in Europe. Londres: John Murray, 1966.
* Schwab, Ingo. "The Charters of Richard of Cornwall for the Empire". Thirteenth Century England 12 (2009), p. 183–92.
* Vincent, Nicholas. "Richard, first earl of Cornwall and king of Germany (1209–1272)". Oxford Dictionary of National Biography. En línia des de 2008 [impressió de 2004].
* Weber, F. P.. "Richard, Earl of Cornwall, and His Coins as King of the Romans (1257–1271)". The Numismatic Chronicle and Journal of the Numismatic Society, Tercera Sèrie 13 (1893), p. 273–81.
* Weiler, Björn. "Image and Reality in Richard of Cornwall's German Career". English Historical Review 113, 454 (1998), p. 1111–42.
* Weis, Frederick Lewis. Ancestral Roots of Certain American Colonists who Came to America Before 1700: The Lineage of Alfred the Great, Charlemagne, Malcolm of Scotland, Robert the Strong, and Some of Their Descendants (en anglès). Londres: Genealogical Publishing Com, 1992. ISBN 9780806313672.

## Enllaços externs

* Carta donada per Ricard com a rei alemany a la ciutat de Zuric, 20 de novembre de 1262. Fotografia extreta de les col·leccions del Lichtbildarchiv älterer Originalurkunden a la Universitat de Marburg, mostrant el segell de Ricard
Ricard de Cornualla Casal de Plantagenet Nascut: 5 de gener 1209 Mort: 2 d'abril 1272 :
| Títols de regnat |||
| Precedit per: Guillem II | Rei d'Alemanya 13 de gener de 1257 – 2 d'abril de 1272 amb Alfons X com a contendent | Succeït per: Rodolf I |
| Títols de regnat |||
| Precedit per: Enric FitzCount | Comte de Cornualla 1225–1272 | Succeït per: Edmund |